Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 188/12/7707	Prešov, 27.6.2012
EEČ : 2-58-267-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
- dňa 12.04.2012 v dopoludňajších hodinách, v katastrálnom území obce XXXXX okres XXXXX, z lesného pozemku parcelné číslo XXXXX, v časti lesa zvanej XXXXX, bez povolenie na ťažbu drevnej hmoty, pílkou zrezal 19 kusov stromu druhu Hrab a Buk o celkovom objeme 0,52 m3 palivového dreva, drevo naložil na vozík a ťahal domov, pričom však bol prichytený členom lesnej stráže, XXXXX, čím takto spôsobil XXXXX škodu v sume 13,52,- €.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Okresného riaditeľstva policajného zboru, Obvodného oddelenia Jarovnice (ďalej len „policajt), uznesením sp. zn. ORP-333/JA-PO-2012 z 27.02.2012, podľa § 206 ods. 1 Trestného poriadku vzniesol XXXXX obvinenie pre skutok z 23.01.2012, kvalifikovaný podľa § 212 ods. 2 písm. d) Trestného zákona ako prečin krádeže, ktorý obvinený spáchal tak, ako je to uvedené vo výrokovej časti tohto uznesenia.

Podľa § 216 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a 
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Preskúmaním kompletného vyšetrovacieho spisu som zistil, že u obv. XXXXX sú splnené všetky zákonom stanovené podmienky na uplatnenie postupu podľa § 216 ods. 1 a nasl. Trestného poriadku. 
	
Trestný zákon ustanovuje v osobitnej časti za prečin krádeže podľa § 212 ods. 2 písm. d) trest odňatia slobody až na dva roky, a teda horná hranica zákonom ustanovenej trestnej sadzby zaň, päť rokov neprevyšuje. 

Obv. XXXXX v priebehu mediačného konania, po zákonnom poučení o možnosti podmienečného zastavenia trestného stíhania s takýmto postupom výslovne súhlasil (vyhlásenie obvineného v pri výsluchu dňa 28.032012, ako aj na mediačnom konaní dňa 30.05.2012). 

Obv. XXXXX v priebehu mediačného konania sp. zn. 2M/14/2012 výslovne vyhlásil, že spáchal skutok, pre spáchanie ktorého mu bolo v tomto trestnom konaní vznesené obvinenie, svoje konanie detailne opísal a oľutoval, pričom z vyšetrovacieho spisu nevyplývajú žiadne odôvodnené pochybnosti o tom, že jeho vyhlásenie o vine nebolo vykonané slobodne, vážne a zrozumiteľne (vyhlásenie obvineného v pri výsluchu dňa 28.032012, ako aj na mediačnom konaní dňa 30.05.2012). 

Obv. XXXXX poškodenému, XXXXX škodu v plnej výške nahradil, o čom svedčí poštový poukaz na účet podacieho čísla 482 z 14.06.2012 na sumu 13,52,- € v prospech poškodeného, doložené v priebehu mediačného konania sp. zn. 2M/14/2012 obvineným. 

Obv. XXXXX nebol pred spáchaním tejto krádeže súdne trestaný, o čom svedčí Odpis registra trestov z č. l. 42 vyš. spisu. V mieste svojho trvalého bydliska, v obci XXXXX (správa z č. l. 38 vyš. spisu) je obvinený hodnotený všeobecne, kde vážnejšie prehrešky v jeho správaní zaznamenané neboli. V zmysle obcou vyhotovenej správy, Komisiou na ochranu verejného poriadku riešený nebol, a rovnako tak v zmysle výpisu z Ústrednej evidencie priestupkov Ministerstva vnútra Slovenskej republiky (č. l. 40 vyš. spisu), obvinený nemá žiaden záznam o priestupku.

S poukazom na splnenie všetkých taxatívne uvedených podmienok v ustanovení § 216 ods. l Trestného poriadku som rozhodol tak, ako je to obsiahnuté vo výrokovej časti tohto uznesenia a trestné stíhanie vedené proti obv. XXXXX som podmienečne zastavil.

Podľa § 217 ods. 1 Trestného poriadku upozorňujem obv. XXXXX na to, že ak v priebehu skúšobnej doby nebude viesť riadny život a neuhradí spôsobenú škodu riadne a včas rozhodnem, a to aj počas skúšobnej doby, že v trestnom stíhaní sa bude pokračovať.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Kočan
prokurátor